AĠENDA

Il-Ħamis, 4 ta' April, 2019 f'nofsinhar

Ħatra tal-President tar-Repubblika ta' Malta.

3 ta' April 2019 SKRIVAN TAL-KAMRA

Skont il-ftehim milħuq, din is-seduta se tiġi trasmessa dirett fuq it-televiżjoni.


DIBATTITI TAL-KAMRA TAD-DEPUTATI

(Rapport Uffiċjali u Rivedut)

Il-Ħamis, 4 ta' April 2019

Stampat fl-Uffiċċju tal-Iskrivan

Prezz €2.50

Il-Ħamis, 4 ta' April 2019

Il-Kamra tad-Deputati ltaqgħet fis-Sala tal-Gran Kunsill,

il-Palazz, il-Belt Valletta, f'12.04 p.m.

Il-Ħamis, 4 ta' April 2019

Skont il-ftehim milħuq, il-Minuti tas-Seduta Nru 215, li saret fit-3 ta' April 2019, kellhom jiġu kkonfermati fis-seduta tat-8 ta' April 2019.

Skont l-istess ftehim, iċ-ċerimonja tal-għoti tal-ġurament tal-President Elett kellha tixxandar b'mod dirett fuq il-mezzi tax-Xandir.

L-ISPEAKER (Onor. Anġlu Farrugia): Is-Seduta issa se tiġi sospiża għal ftit minuti sakemm jien immur għall-President u l-President Elett.

F'12.05 p.m. is-seduta ġiet sospiża u rriżumiet f'12.21 p.m.

ĠURAMENT TAL-KARIGA

DR GEORGE VELLA (President Elett): Jien, George Vella, solennement naħlef li naqdi fedelment il-kariga ta' President ta' Malta, u li, skont l-aħjar ħila tiegħi nikkonserva, inħares u niddefendi l-Kostituzzjoni ta' Malta.

Hekk Alla jgħinni.

Il-President iffirma quddiem l-Ispeaker, fil-preżenza tal-Kamra, il-ġurament tal-kariga bħala President ta' Malta.

PROKLAMA MILL-PRESIDENT TA' MALTA

IL-PRESIDENT (L-E.T. Dr George Vella): Se naqra l-Proklama Nru VI:

Billi b'riżoluzzjoni tal-Kamra tad-Deputati mgħoddija fit-2 ta' April, 2019, jien ġejt maħtur President ta' Malta;

U billi jien ħadt u ffirmajt il-ġurament tal-kariga quddiem il-Kamra tad-Deputati fl-4 ta' April, 2019 kif meħtieġ bl-artikolu 50 tal-Kostituzzjoni ta' Malta;

Issa għalhekk jien, George Vella, qiegħed hawnhekk ngħarraf u nipproklama illi fl-4 ta' April, 2019, skont l-imsemmija Kostituzzjoni, assumejt il-funzjonijiet ta' President ta' Malta.

Magħmula fil-Palazz, il-Belt Valletta, illum, l-4 ta' April, 2019.

Il-President ta' Malta u l-Prim Ministru ffirmaw il-Proklama Nru VI tal-2019.

AĠĠORNAMENT

L-ISPEAKER: Il-Kamra issa hija aġġornata għal nhar it-Tnejn, 8 ta' April 2019, fl-4.00 p.m. fis-Sala tal-Parlament, il-Belt Valletta, bl-aġenda kif ikkomunikata mill-Ministru għall-Intern u s-Sigurtà Nazzjonali l-Onor.

Michael Farrugia fis-Seduta Nru 215 tal-Erbgħa, 3 ta' April 2019.

F'12.22 p.m. il-Kamra aġġornat skont il-ftehim milħuq.


Il-Ħamis, 4 ta' April 2019

Il-Kamra tad-Deputati ltaqgħet fis-Sala tal-Gran Kunsill, il-Palazz, il-Belt Valletta, fi 12.05 pm.

L-Ispeaker, l-Onor.

Anġlu Farrugia, ippreseda.

PREŻENTI

Il-Ministru għall-Finanzi l-Onor.

Edward Scicluna u s-Segretarju Parlamentari għas-Servizzi Finanzjarji, Ekonomija Diġitali u Innovazzjoni l-Onor.

Silvio Schembri kienu msiefra fuq xogħol tal-Gvern.

L-Onor.

Hermann Schiavone kienu skużati.

L-Onor.

Frederick Azzopardi u l-Onor.

L-Iskrivan tal-Kamra qal it-talba.

Skont il-ftehim milħuq il-minuti tas-Seduta Nru 215 tat-3 ta' April 2019 kellhom jiġu kkonfermati fis-seduta tat-8 ta' April 2019.

Skont l-istess ftehim iċ-ċerimonja tal-għoti tal-ġurament tal-President Elett kellha tixxandar b'mod dirett fuq il-mezzi tax-Xandir.

GĦOTI TAL-ĠURAMENT TAL-KARIGA TA' PRESIDENT TA' MALTA

F'12.05 p.m. il-Kamra kienet sospiża u rriżumiet f'12.21 p.m.

Id-Dottor George Vella ħa u ffirma quddiem l-Ispeaker, fil-preżenza tal-Kamra, il-Ġurament tal-Kariga bħala l-President ta' Malta, skont l-artikolu 50 tal-Kostituzzjoni ta' Malta.

Il-President ta' Malta qara u ffirma l-Proklama Nru VI tal-2019 li tgħid li d-Dottor George Vella assuma l-funzjonijiet ta' President ta' Malta.

Il-Prim Ministru ffirma l-istess Proklama.

AĠĠORNAMENT

F'12.22 pm l-Ispeaker aġġorna l-Kamra għal nhar it-Tnejn, 8 ta' April 2019, fl-4.00 pm, fis-Sala tal-Parlament, il-Belt Valletta bl-aġenda kif komunikata mill-Ministru għall-Intern u s-Sigurtà Nazzjonali l-Onor.

SKRIVAN TAL-KAMRA

ANĠLU FARRUGIA


AĠENDA

It-Tnejn, 8 ta' April, 2019 fl-4:00 p.m.

MISTOQSIJIET GĦAL TWEĠIBIET ORALI

L-ONOR.

Ministru għal Għawdex

Tista' l-Ministru tpoġġi fuq il-Mejda tal-Kamra rapport li kien sar minn Colin Toms and Partners dwar il-fattibilità ta' breakwater f'Marsalforn u tindika wkoll x'inhi l-ispiża stmata li jiswa l-imsemmi breakwater?

L-ONOR.

Ministru għat-Turiżmu

Jista' l-Ministru jpoġġi fuq il-Mejda tal-Kamra l-ammont ta' flus li nġabru mill-eko-kontribuzzjoni fuq l-akkomodazzjoni (skont l-Att dwar l-Eko-Kontribuzzjonijiet Kap. 473) minn meta ddaħħlet fl-2016 sal-lum u jagħti l-informazzjoni xahar b'xahar?

L-ONOR.

Ministru għat-Turiżmu

Jista' l-Ministru jpoġġi fuq il-Mejda tal-Kamra l-ammont ta' flus li nġabru mill-eko-kontribuzzjoni fuq l-akkomodazzjoni (skont l-Att dwar l-Eko-Kontribuzzjonijiet Kap. 473) minn meta ddaħħlet fl-2016 sal-lum u jaqsam l-informazzjoni skont il-lokalitajiet li minnhom inġabret l-imsemmija eko-kontribuzzjoni?

L-ONOR.

Ministru għat-Turiżmu

Jista' l-Ministru jgħid fuq liema proġetti/inizjattivi ġew użati l-fondi kollha miġbura mill-eko-kontribuzzjoni fuq l-akkomodazzjoni (skont l-Att dwar l-Eko-Kontribuzzjonijiet Kap. 473) u għal kull proġett/inizjattiva jgħid:

a. fiex kien jikkonsisti l-proġett/inizjattiva;

b. f'liema lokalità twettaq il-proġett/inizjattiva;

d. kemm tħallsu jew intefqu flus fuq il-proġett/inizjattiva?

L-ONOR.

Ministru għat-Turiżmu

Jista' l-Ministru jgħid kemm kien hemm appartamenti/proprjetajiet liċenzjati mill-Awtorità Maltija għat-Turiżmu (MTA) li jistgħu jservu bħala postijiet għall-akkomodazzjoni fuq bażi short-let, f'dawn id-dati: 31 ta' Diċembru 2012, 31 ta' Diċembru 2013, 31 ta' Diċembru 2014, 31 ta' Diċembru 2015, 31 ta' Diċembru 2016, 31 ta' Diċembru 2017, 30 ta' Ġunju 2018 u l-31 ta' Diċembru 2018?

L-ONOR.

Ministru għat-Turiżmu

Jista' l-Ministru jpoġġi fuq il-Mejda tal-Kamra lista ta' dawk l-istabbilimenti kollha li għandhom permess biex jarmaw imwejjed u siġġijiet fuq art pubblika fil-Belt Valletta?

Għal kull permess jista' jagħti:

a. l-isem tal-istabbiliment;

b. it-triq li jinsab fih; u

c. l-ammont ta' mwejjed u siġġijiet li għandu permess jarma jew l-ispazju f'metri kwadri li għandu permess jokkupa?

L-ONOR.

CLAUDETTE BUTTIGIEG staqsiet lill-

Ministru għall-Enerġija u Immaniġġar tal-Ilma

Jista' l-Ministru jgħid, wara n-numru ta' każijiet riċevuti fejn kien hemm inċidenti serji ta' nirien, li wkoll kellhom vittmi, x'qed jagħmel il-Ministeru tiegħu biex jassigura aktar sigurezza fl-użu ta' ċilindri tal-gass?

L-ONOR.

CLAUDETTE BUTTIGIEG staqsiet lill-

Jista' l-Ministru jpoġġi fuq il-Mejda tal-Kamra r-rapporti li saru wara l-inċidenti tan-nar kawża tal-gass li ħareġ minn ċilindri tal-gass?

Jista' jgħid ukoll jekk ġewx irtirati ċilindri tal-gass mis-suq?

L-ONOR.

CHRIS SAID staqsa lill-

Ministru għall-Ġustizzja, Kultura u Gvern Lokali

Jista' l-Ministru jispjega għalfejn fil-Ħames Skeda tal-Att dwar l-Amministrazzjoni Pubblika Kap. 595 fir-rigward tal-entitajiet, hemm imsemmija li fil-każ tar-Regolatur għas-Servizzi tal-Enerġija u l-Ilma (REWS) tapplika għal Chairman u l-bord kollu (referenza għal mistoqsija parlamentari 9510 fejn il-Ministru konċernat ġie mitlub jgħid min hu r-regolatur, u fejn allura mit-tweġiba mogħtija jirriżulta li r-regulator huwa ċ-Chairman flimkien mal-membri tal-Bord kollu), waqt li fil-każ tal-entitajiet l-oħra, hemm imsemmija li din tapplika biss għaċ-chairpersonsossia kapijiet biss tal-istess entitajiet?

L-ONOR.

KAROL AQUILINA staqsa lill-

Jista' l-Ministru jgħid, sena b'sena, kemm-il ittra rogatorja ġiet mibgħuta mill-Istati Uniti tal-Amerika lill-awtoritajiet ta' Malta, mis-sena 2013 sad-data li tiġi mwieġba din il-mistoqsija parlamentari?

Jista' jgħid kemm minn dawn l-ittri rogatorji ġew esegwiti, kemm ġew rifjutati u kemm għadhom pendenti?

L-ONOR.

KAROL AQUILINA staqsa lill-

Jista' l-Ministru jgħid, sena b'sena, kemm-il ittra rogatorja ġiet mibgħuta mir-Repubblika Federali tal-Ġermanja lill-awtoritajiet ta' Malta, mis-sena 2013 sad-data li tiġi mwieġba din il-mistoqsija parlamentari?

L-ONOR.

KAROL AQUILINA staqsa lill-

Jista' l-Ministru jgħid, sena b'sena, kemm-il ittra rogatorja ġiet mibgħuta mir-Renju tal-Belġju lill-awtoritajiet ta' Malta, mis-sena 2013 sad-data li tiġi mwieġba din il-mistoqsija parlamentari?

L-ONOR.

KAROL AQUILINA staqsa lill-

Jista' l-Ministru jgħid, sena b'sena, kemm-il ittra rogatorja ġiet mibgħuta mir-Repubblika tal-Panama lill-awtoritajiet ta' Malta, mis-sena 2013 sad-data li tiġi mwieġba din il-mistoqsija parlamentari?

L-ONOR.

KAROL AQUILINA staqsa lill-

Jista' l-Ministru jgħid, sena b'sena, kemm-il ittra rogatorja ġiet mibgħuta mill-Emirati Għarab Magħquda lill-awtoritajiet ta' Malta, mis-sena 2013 sad-data li tiġi mwieġba din il-mistoqsija parlamentari?

L-ONOR.

KAROL AQUILINA staqsa lill-

Jista' l-Ministru jwieġeb il-mistoqsija parlamentari 9027 u jgħid min huma l-prosekuturi fit-Tribunali Lokali?

Jista' jgħid għal kull wieħed minnhom, meta jiskadi l-kuntratt tiegħu bħala prosekutur u b'liema rata u sistema qiegħed jitħallas?

L-ONOR.

FREDERICK AZZOPARDI staqsa lill-

Ministru għat-Trasport, Infrastruttura u Proġetti Kapitali

B'referenza għar-risposta għall-mistoqsija parlamentari 9272, liema mistoqsija kienet tittratta esproprjazzjoni ta' art fir-Rabat Għawdex, fejn intqal li l-Awtorità tal-Artijiet qed tikkontendi li l-persuni, li dettalji dwarhom qed jingħataw separatament, ma jidhrux li għandhom titolu fuq din l-art, u dan għaliex bħala prova tat-titolu ppreżentaw diviżjoni u l-art in kwistjoni ma kinitx imsemmija f'tali diviżjoni, jista' l-Ministru jgħid jekk il-persuni msemmija ppreżentawx ukoll dokumentazzjoni f'testmenti, riċerki testamentarji u dikjarazzjoni ta' trasferiment causa mortis kif ukoll dokumenti dwar fidi ta' ċens tal-istess art u rċevuti ta' ħlas ta' ċens maħruġa fuq isem l-istess persuni?

L-ONOR.

GODFREY FARRUGIA staqsa lill-

Jista' l-Ministru jgħid x'kunsiderazzjonijiet għamlet l-Awtorità tal-Ippjanar dwar l-effett li se jkun hemm fuq ix-Xatt tal-Gżira mill-proġett ta' Manoel Island?

Jista' jikkonferma li parti sewwa mill-promenade dik bejn Triq Sir Patrick Stuart u Triq Manoel de Vilhena se tispiċċa u ssir triq, roundabout u pont għal Manoel Island?

Jikkonferma li l-pont se jogħla bejn 6 u 8 metri minn fuq wiċċ il-baħar?

Liema disinji ġew ippreżentati mill-MIDI biex jagħtu ħjiel ta' kemm se jintilef mix-Xatt tal-Gżira li qiegħed biex jitgawda mill-poplu?

L-ONOR.

GODFREY FARRUGIA staqsa lill-

Ministru għall-Ambjent, Żvilupp Sostenibbli u Tibdil fil-Klima

Peress li r-rapport tal-Awtorità għall-Ambjent u r-Riżorsi (ERA) jirriserva d-dritt dwar il-landscape mix-Xatt tal-Gżira wara studju li sar mill-individwu li d-dettalji dwaru qed jingħataw separatament li kkonkludiet li hemm bżonn ta' tibdiliet sostanzjali fil-bini propost faċċata tax-Xatt tal-Gżira fuq il-veduti fir-rapport tagħha bħala parti mill-Environment Impact Assessment?

Liema tibdil sar wara dawn ir-riżervi tal-ERA?

Jaf li l-case officer tal-Planning Authority stess semma l-ħtieġa li l-landscape jiġi rivist?

L-ONOR.

GODFREY FARRUGIA staqsa lill-

Peress li l-proġett ta' Manoel Island huwa marbut mad-Development Brief tal-1992, jista' l-Ministru jikkonferma li l-pjan il-ġdid ibiddel drastikament il-mix u l-iskala tal-użu tal-art kif kien approvat fl-Outline Development Permit PA 2135/94 peress minn proġett primarjament kummerċjali sar wieħed primarjament residenzjali?

Jikkonferma li dan it-tibdil jirrikjedi l-ħruġ ta' Supplementary Planning Guidance mill-Awtorità għall-Ippjanar kif jidher fin-North Harbour Local Plan policy NHGT16?

Jista' jikkonferma jekk dan is-Supplementary Planning Guidance kienx ippubblikat mill-Awtorità?

Jekk kien ippubblikat jista' jgħid meta u fejn tista' tinkiseb kopja u għaliex mhux ippubblikat fuq il-website tal-awtorità?

Jekk le kif seta' jiġi approvat il-pjan il-ġdid?

L-ONOR.

GODFREY FARRUGIA staqsa lill-

Jista' l-Ministru jikkonferma għaliex l-iskall pubbliku u l-faċilitajiet anċillari fejn wieħed jerfa' d-dgħajjes u tenders se jispiċċa b'dannu għal għadd kbir ta' dilettanti tas-sajd u dgħajjes żgħar?

Jikkonferma li fil-pjan l-antik PA 2135/94, dan l-iskall kien previst li jsir fuq Manoel Island u għaliex dan tneħħa mill-pjan il-ġdid?

Fejn se jkun il-post alternattiv għall-iskall u faċilitajiet anċillari?

Peress li l-post imsemmi mhux adegwat għax jagħti ġo main road u m'hemmx il-faċilitajiet anċillari għall-parkeġġ ta' karozzi, trailers u tenders, jista' l-Ministru jagħti garanzija li l-faċilitajiet se jkunu daqs dawk li se jintilfu?

Jista' jagħmel mezz biex biċċa mill-art reklamata mill-baħar tingħata għall-iskall u faċilitajiet anċillari minflok tingħata kollha lill-Manoel Island Yacht Yard?

L-ONOR.

GODFREY FARRUGIA staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid jekk il-kanal madwar Manoel Island hux se jkun navigabbli wara li titqatta' t-tarf ta' Manoel Island u jsir pont għoli 6 metri minn wiċċ il-baħar?

Jekk dan se jsir navigabbli jista' jgħid jekk hux se jiġi estiż il-fairway?

Jekk iva kemm se jkun wiesa' u kemm se jintilfu postijiet ta' rmiġġ għad-dilettanti?

Jista jgħid jekk hux se jitneħħew l-irmiġġi biex il-baħar jiġi riżervat lill-Manoel Island Yacht Yard b'telf ta' irmiġġi għad-dilettanti?

L-ONOR.

GODFREY FARRUGIA staqsa lill-

Peress li Policy NHGT04 tan-North Harbour Local Plan twiegħed titjib u tisbiħ ta' Triq ix-Xatt (The Strand) bejn Manoel Island u Tigné u peress li l-pjan iwiegħed immaniġġjar aħjar tat-traffiku u aktar sigurtà għan-nies, jista' l-Ministru jgħid x'sar minn dan?

Jaqbel li l-ħafna tined li nibtu fuq il-bankini qed ikerrhu l-ambjent kif ukoll qed jirrendu l-ħajja aktar diffiċli kemm għar-residenti kif ukoll għal dawk il-persuni li jkunu qed jimxu peress li l-bankini tant qed ikunu mblukkati minn siġġijiet, imwejjed eċċ li jkollhom jimxu fi triq traffikuża ħafna?

Jaqbel il-Ministru li t-tneħħija ta' parkeġġi u unloading bays mit-triq qed iwasslu biex karozzi jieqfu fil-kariġġjata b'periklu ovvju għal kulħadd?

L-ONOR.

BEPPE FENECH ADAMI staqsa lill-

Ministru għall-Intern u Sigurtà Nazzjonali

Jista' l-Ministru jgħid kemm hemm membri fil-Korp tal-Pulizija Għawdxin u huma stazzjonati ġewwa Malta?

L-ONOR.

BEPPE FENECH ADAMI staqsa lill-

Jista' l-Ministru jgħid meta reġa' ġie ingaġġat lura fil-Korp, il-pulizija lid-dettalji dwaru qed jingħataw separatament, fejn huwa stazzjonat illum u kemm ilu stazzjonat hemm?

L-ONOR.

BEPPE FENECH ADAMI staqsa lill-

Jista' l-Ministru jgħid kemm hemm talbiet pendenti fil-Korp tal-Pulizija sabiex pulizija Għawdxin li jaħdmu f'Malta, jiġu rilokati u stazzjonati ġewwa Għawdex?

L-ONOR.

BYRON CAMILLERI staqsa lill-

B'referenza għat-tneħħija ta' skedar mit-Tribunal ta' Reviżjoni tal-Ambjent u l-Ippjanar ta' proprjetà li d-dettalji dwarha qed jingħataw separatament, jista' l-Ministru jgħid kienx hemm korrispondenza lill-Kunsill Lokali tal-istess lokalità li nfurmathom li kien hemm appell?

Jekk iva, b'liema mod u f'liema dati?

L-ONOR.

JASON AZZOPARDI staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jqiegħed fuq il-Mejda kopja tal-kuntratt ta' ingaġġ jew impjieg tal-uffiċċjal għoli mil-Litwanja li qed jamministra l-iskema tar-ritorn tal-fliexken b'salarju u perkaċċi ta' iktar minn €110,000 fis-sena?

Kif saret l-għażla?

L-ONOR.

HERMANN SCHIAVONE staqsa lill-

Jista' l-Ministru jgħid kemm-il serqa kienet irrappurtata f'Birżebbuġa matul ix-xahar ta' Marzu 2019?

L-ONOR.

HERMANN SCHIAVONE staqsa lill-

Jista' l-Ministru jgħid jekk kienx hemm xi arresti kif ukoll ġew ipproċessati xi individwi b'rabta mar-rapporti ta' serq f'Birżebbuġa mill-1 ta' Jannar 2019 sal-lum?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid kemm ser idumu jgħixu fit-trab il-familji ta' Triq Gorf fix-Xagħra, Għawdex u dan peress li t-triq tagħhom inqalgħet fil-bidu ta' Diċembru u llum, aktar minn 4 xhur wara, ix-xogħol ma tkompliex?

Tista' tgħid jekk dawn il-familji għandhomx tama li fi żmien qasir ikollhom is-servizz tad-drenaġġ u x'inhu l-pjan tal-Ministeru tagħha biex f'din it-triq jgħaddi s-servizz tad-drenaġġ?

L-ONOR.

CHRIS SAID staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid f'liema xahar ta' din is-sena hu ppjanat li jinbeda u jitlesta x-xogħol ta' asfaltar fuq Triq Għajn Mhelhel, it-triq li miż-Żebbuġ Għawdex twasslek għall-Bajja tax-Xwejni peress li t-tender ta' din it-triq ilu iktar min xahar u nofs li ġie awarded?

L-ONOR.

CHRIS SAID staqsa lill-

Jista' l-Ministru jgħid min hu l-Principal Curator tal-Gozo Museum?

L-ONOR.

CHRIS SAID staqsa lill-

Ministru għall-Edukazzjoni u Xogħol

B'referenza għat-tweġiba għall-mistoqsija parlamentari 6166 jista' l-Ministru jgħid fiex wasal il-proċess biex issir il-Fire Alarm System u l-Intruder System ġewwa s-swali u l-kmamar tal-Arkivji Nazzjonali u l-Librerija tal-Vajringa?

Jista' l-Ministru jgħid jekk id-diskussjonijiet biex issir l-Intruder System ingħalqux sal-aħħar tas-sena 2018 u x'kien l-eżitu tagħhom?

L-ONOR.

CHRIS SAID staqsa lill-

Ministru għall-Enerġija u Immaniġġar tal-Ilma

Jista' l-Ministru jgħid min kien il-perit inkarigat mix-xogħol li sar mill-Ministeru tiegħu fuq it-triq li tagħti għal Ħondoq ir-Rummien ġewwa l-Qala Għawdex?

Tista' tgħid kemm kien it-tul ta' xogħol li sar f'din it-triq?

Tista' tpoġġi kopja taċ-ċertifikat tax-xogħol li sar fuq din it-triq u li ġie rilaxxat mill-perit inkarigat?

Tista' tgħid kemm tħallas fuq ix-xogħol li sar f'din it-triq u kemm dan l-ammont kien iżjed minn dak ippjanat fit-tender?

Tista' tgħid jekk sarux testijiet fuq ix-xogħol li sar u f'liema laboratorju saru?

Tista' tpoġġi kopja ta' dawn it-testijiet fuq il-Mejda tal-Kamra?

Jekk ma sarux testijiet tista' tagħti r-raġuni għala ma sarux?

L-ONOR.

ROBERT CUTAJAR staqsa lill-

Deputat Prim Ministru u Ministru għas-Saħħa

B'referenza għar-risposta mogħtija għall-mistoqsija parlamentari 8417 u li kienet tirrigwardja ċ-Ċimiterju Omm il-Ħniena fil-Mellieħa, jista' d-Deputat Prim Ministru u Ministru għas-Saħħa jpoġġi fuq il-Mejda tal-Kamra l-Bill of Quantities li d-dipartiment konċernat kellu għad-dispożizzjoni tiegħu sa minn Ġunju 2012?

L-ONOR.

JASON AZZOPARDI staqsa lill-

Jista' l-Ministru jwieġeb il-mistoqsija parlamentari 9756 u jgħid għala t-talba tal-Kunsill Lokali ta' Ħal Balzan biex tiżdied ġurnata oħra (it-Tnejn) għall-ġbir tal-borża s-sewda, għadha mhux approvata minn Novembru li għadda?

L-ONOR.

JASON AZZOPARDI staqsa lill-

Jista' l-Ministru jwieġeb il-mistoqsija parlamentari 9708 u jgħid x'inhuma l-opri tal-arti li jinsabu fil-Berġa ta' Kastilja u li huma mislufa mingħand Heritage Malta?

L-ONOR.

JASON AZZOPARDI staqsa lill-

Jista' l-Prim Ministru jwieġeb il-mistoqsija parlamentari 9707 u jgħid x'inhuma l-opri tal-arti li jinsabu fil-Berġa ta' Kastilja, mislufa sija mingħand Heritage Malta u sija mill-privat?

Jista' jgħid f'liema kmamar fil-Berġa ta' Kastilja jinsabu esposti?

L-ONOR.

JASON AZZOPARDI staqsa lill-

Ministru għall-Ġustizzja, Kultura u Gvern Lokali

Jista' l-Ministru jwieġeb il-mistoqsijiet parlamentari 9472 u 8818 u jelenka l-kompożizzjoni tas-Selection Panel li għażel ix-shortlisted candidates għall-kariga ta' Imħallef fil-Qorti Ewropea tad-Drittijiet tal-Bniedem għal din is-sena u min kienu dawk li għamlu l-istess fid-darbtejn ta' qabel ukoll?

L-ONOR.

JASON AZZOPARDI staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jwieġeb il-mistoqsija parlamentari 9747 li oriġinarjament saret lill-Ministru għall-Ambjent, Żvilupp Sostenibbli u Tibdil fil-Klima u li issa ġiet riferuta lilu u jara li d-dog friendly beach fil-Bajja tar-Rinella fil-Kalkara tkun tassew aċċessibbli, għax ilha iktar minn sentejn mirduma b'ġebel, ħadid u knaten, tant li hija eyesore u periklu?

L-ONOR.

BYRON CAMILLERI staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid jekk u meta hu ppjanat li jsir lift ġewwa blokka ta' appartamenti tal-Awtorità tad-Djar li d-dettalji tagħha qed jingħataw separatament?

L-ONOR.

BYRON CAMILLERI staqsa lill-

Ministru għall-Ambjent, Żvilupp Sostenibbli u Tibdil fil-Klima

B'referenza għat-tweġibiet għall-mistoqsijiet parlamentari 7795 u 8235, jista' l-Ministru jara li x-xogħol ikun konkluż, għaliex jirriżulta li parti biss mill-passaġġ tnaddfet u hija aċċessibbli?

L-ONOR.

Ministru għall-Enerġija u Immaniġġar tal-Ilma

Jista' l-Ministru jara li s-slabs tad-drenaġġ quddiem id-dar li d-dettalji dwarha qed jingħataw separatament jissewwew għax qed ikunu ta' periklu kemm għar-residenti kif ukoll problema għal persuna b'diżabilità fl-istess inħawi?

L-ONOR.

BYRON CAMILLERI staqsa lill-

Jista' d-Deputat Prim Ministru u Ministru għas-Saħħa jgħid jekk tlestitx l-investigazzjoni dwar il-każ tal-individwu li d-dettalji dwaru qed jintbagħtu separatament?

Jekk iva, jista' jgħid x'kienu l-konklużjonijiet?

L-ONOR.

ALEX MUSCAT staqsa lill-

Ministru għall-Edukazzjoni u Xogħol

Jista' l-Ministru jgħid fiex jikkonsisti l-proġett POLIFEST li l-Aġenzija Żgħażagħ se tkun responsabbli tiegħu?

Liema huma dawk is-setturi differenti ta' żgħażagħ li se jkunu involuti u meta se jibda jitwettaq dan il-proġett?

L-ONOR.

ALEX MUSCAT staqsa lill-

Ministru għall-Intern u Sigurtà Nazzjonali

Jista' l-Ministru jindika kemm hemm priġunieri nisa fil-Faċilità Korrettiva ta' Kordin u kemm minnhom kienu vittmi ta' vjolenza domestika qabel ma' daħlu fil-Ħabs?

L-ONOR.

ALEX MUSCAT staqsa lill-

Jista' l-Ministru jgħid xi proġetti relatati mal-Fondi tal-Unjoni Ewropea kien hemm matul dawn l-aħħar sentejn u liema kunsilli lokali bbenefikaw minnhom?

L-ONOR.

ALEX MUSCAT staqsa lill-

Ministru għall-Edukazzjoni u Xogħol

Jista' l-Ministru jindika x'inhuma d-drittijiet u d-dmirijiet tal-ħaddiema li jaħdmu mal-Gvern kif ukoll dawk li jaħdmu mal-privat?

L-ONOR.

ALEX MUSCAT staqsa lill-

Jista' l-Ministru jindika x'inhija l-għajnuna mogħtija lil dawk iż-żgħażagħ li kkommettew reat u li qegħdin allokati fil-YOURS?'

ORDNIJIET TAL-ĠURNATA

Abbozz Nru 80 – Abbozz ta' Liġi li jemenda l-Att dwar il-Kompetizzjoni u l-Att dwar l-Affarijiet tal-Konsumatur u Liġijiet oħra – Tieni Qari – Ministru għall-Ġustizzja, Kultura u Gvern Lokali.

Abbozz Nru 78 – Abbozz ta' Liġi biex jemenda l-Att dwar it-Trattament Xieraq tal-Annimali – Tieni Qari – Ministru għall-Ambjent, Żvilupp Sostenibbli u Tibdil fil-Klima.

Abbozz Nru 70 - Abbozz ta' Liġi dwar Żoni Ħielsa f'Malta – Tielet Qari - Ministru għall-Ekonomija, l-Investiment u n-Negozji ż-Żgħar.

Abbozz Nru 77 – Abbozz ta' Liġi biex jemenda l-Att għat-Twaqqif ta' Awtorità ta' Malta dwar il-Komunikazzjoni – Tielet Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 82 – Abbozz ta' Liġi dwar il-Kremazzjoni – Tieni Qari – Onorevoli Rosianne Cutajar.

5 ta' April 2019 SKRIVAN TAL-KAMRA

KUMITATI TAL-KAMRA

KUMITAT PERMANENTI DWAR IL-KONTIJIET PUBBLIĊI

Il-Kumitat dwar il-Kontijiet Pubbliċi se jiltaqa' nhar l-Erbgħa, 10 ta' April, 2019 fis-2.30 pm fil-Kamra tal-Kumitati fil-Parlament b'din l-aġenda:-

Konferma tal-Minuti;

Rapport Annwali tal-Awditur Ġenerali għas-sena 2017:

Arrears of Revenue - risposti mir-rappreżentanti tal-Awtorità tal-Artijiet għal mistoqsijiet magħmula lilhom fil-laqgħa preċedenti; u

KUMITAT PERMANENTI DWAR L-AFFARIJIET BARRANIN U EWROPEJ

Il-Grupp ta' Ħidma I fi ħdan il-Kumitat Permanenti dwar l-Affarijiet Barranin u Ewropej se jiltaqa' nhar it-Tlieta, 16 ta' April, 2019 fil-4.45 pm fil-Kamra tal-Kumitati fil-Parlament il-Belt b'din l-aġenda:-

Konsiderazzjoni ta' proposti leġislattivi fir-rigward tal-osservanza tal-prinċipju tas-sussidjarjetà.

Skrutinju ta' proposti leġislattivi u dokumenti oħra maħruġa mill-Kummissjoni u minn istituzzjonijiet oħra tal-Unjoni Ewropea.

KUMITAT PERMANENTI DWAR L-AMBJENT U L-IPPJANAR TAL-IŻVILUPP

Il-Kumitat Permanenti dwar l-Ambjent u l-Ippjanar tal-Iżvilupp, javża li l-Kumitat se jiltaqa' nhar it-Tnejn, 6 ta' Mejju 2019 fis-2.30 pm fil-Kamra tal-Kumitati fil-Parlament b'din l-aġenda:

Konferma tal-Minuti; u

Diskussjoni dwar l-iskart tal-kostruzzjoni f'pajjizna.

KUMITAT PERMANENTI GĦALL-ISTANDARDS FIL-ĦAJJA PUBBLIKA

Il-Kumitat Permanenti għall-Istandards fil-Ħajja Pubblika se jiltaqa' nhar it-Tlieta, 14 ta' Mejju 2019 fl-4.30 pm fil-Kamra tal-Kumitati fil-Parlament, il-Belt Valletta, b'din l-aġenda:

Ħidma tal-Kumitat Permanenti għall-Istandards fil-Ħajja Pubblika (Kont.)

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI

Abbozz Nru 71 - Abbozz ta' Liġi dwar l-Awtorità għall-Iżvilupp Reġjonali ta' Għawdex – Ministru għal Għawdex (Kont.)

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 76 – Abbozz ta' Liġi dwar il-Protezzjoni tal-Minuri (Ħarsien Alternattiv) – Ministru għall-Familja, Drittijiet tat-Tfal u Solidarjetà Soċjali.

Abbozz Nru 79 – Abbozz ta' Liġi li jemenda l-Att dwar Kunsilli Lokali – Ministru għall-Ġustizzja, Kultura u Gvern Lokali.

Abbozz Nru 69 - Abbozz ta' Liġi li jemenda l-Att dwar il-Patrimonju Kulturali – Ministru għall-Ġustizzja, Kultura u Gvern Lokali.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

5 ta' April 2019 SKRIVAN TAL-KAMRA